b"\n_START_ARTICLE_\nXampanya-Ardenes\n_START_SECTION_\nGeografia\n_START_PARAGRAPH_\nXampanya-Ardenes limita amb les regions de Lorena, el Franc Comtat, la Borgonya, l'Illa de Fran\xc3\xa7a i la Picardia. Aix\xc3\xad mateix, limita al nord amb B\xc3\xa8lgica.\n_START_SECTION_\nDemografia\n_START_PARAGRAPH_\nLa poblaci\xc3\xb3 regional pateix una constant disminuci\xc3\xb3 des de 1982, deguda en bona part a l'\xc3\xa8xode rural. Amb poc m\xc3\xa9s del 2% de la poblaci\xc3\xb3 francesa (Fran\xc3\xa7a metropolitana), Xampanya-Ardenes \xc3\xa9s una de les regions menys poblades. _NEWLINE_La densitat de poblaci\xc3\xb3 \xc3\xa9s de 52 habitants/km\xc2\xb2, menys de la meitat de la mitjana francesa que est\xc3\xa0 situada als 111 habitants/km\xc2\xb2,mais or mens 45 m.\n_START_SECTION_\nPol\xc3\xadtica\n_START_PARAGRAPH_\nEl president de la regi\xc3\xb3 \xc3\xa9s el socialista Jean-Paul Bachy, que ocupa aquest c\xc3\xa0rrec des de les eleccions regionals de 2004. _NEWLINE_La coalici\xc3\xb3 progressista que va encap\xc3\xa7alar Jean-Paul Bachy estava formada pel Partit Socialista, el Partit Comunista Franc\xc3\xa8s, el Partit Radical d'Esquerra i el Moviment Republic\xc3\xa0 i Ciutad\xc3\xa0. Aquesta coalici\xc3\xb3 va obtenir, a la segona volta de les eleccions regionals de 2004, el 41,89% dels vots i 28 dels 49 escons en joc, \xc3\xa9s a dir, va obtenir la majoria absoluta al Consell Regional de Xampanya-Ardenes. _NEWLINE_La coalici\xc3\xb3 de dreta, formada per la UMP, la Uni\xc3\xb3 per a la Democr\xc3\xa0cia Francesa i el Moviment per Fran\xc3\xa7a, i encap\xc3\xa7alada pel president sortint, Jean-Claude Etienne, va aconseguir el 39,82% dels vots i 15 escons. Aquesta coalici\xc3\xb3 va ser la llista m\xc3\xa9s votada als departaments d'Aube i Marne. _NEWLINE_La candidatura del Front Nacional va ser la menys votada a la segona volta de les eleccions, amb el 18,28% dels vots i 6 escons. Aquest resultat suposa un esc\xc3\xb3 m\xc3\xa9s per aquest partit respecte de les eleccions regionals de 1998."